ફોન પર આ સર્વે કરાયો હતો, તેથી કેટલો આધારભૂત ગણવો તે સવાલ છે. પરંતુ ચર્ચા કરવા માટે એક પોઈન્ટ મળ્યો છે. વડાપ્રધાન તરીકે કોને પસંદ કરો એવો સિમ્પલ સવાલ પૂછાયો હતો. નેતાઓના નામ આપીને પસંદગી કરવા નહોતું જણાવાયું. તેથી ઉત્તરદાતાઓએ પોતપોતાની રીતે નામો આપ્યા, તેમાં રાહુલ ગાંધી, નરેન્દ્ર મોદી અને મમતા બેનરજીનું નામ મળ્યું. પશ્ચિમ બંગાળમાં પણ સ્વાભાવિક છે કે તેમનું નામ પસંદગીમાં આગળ આવવાનું. તેનો અર્થ એ થયો કે રાષ્ટ્રીય રાજકારણમાં ફરી એકવાર મહત્ત્વની ભૂમિકા ભજવવા માટે કોલકાતા અને ચેન્નઇના લોકો તૈયાર થઈ રહ્યા છે. તામિલનાડુમાં મમતા બેનરજી ડાબેરીઓને હરાવી શક્યા છે, પણ હવે તેમની સામે ચેલેન્જ છે ઝડપથી આગળ વધી રહેલા ભાજપનો સામનો કરવાનો. તામિલનાડુમાં ડીએમકેના સર્વોચ્ચ નેતા કરુણાનિધિના અવસાન પછી તેમના પુત્ર સ્ટાલિનને વારસો મળ્યો છે. તેમણે વારસો સાબિત કરવાનો છે.